
ร่าง
ประกาศคณะกรรมการพนักงานส่วนตำบลจังหวัดบึงกาฬ
เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (ฉบับที่ ๒๗) พ.ศ. ๒๕๖๓




โดยที่เป็นการสมควรแก้ไขประกาศคณะกรรมการพนักงานส่วนตำบลจังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๑๑ กรกฎาคม ๒๕๕๔ เพื่อให้สอดคล้องกับประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการบรรจุผู้ออกจากราชการไปแล้วกลับเข้ารับราชการ พ.ศ. ๒๕๖๓ ลงวันที่ ๑๗ เมษายน ๒๕๖๓

อาศัยอำนาจตามความในมาตรา ๑๓ (๓) และมาตรา 2๕ วรรคเจ็ด แห่งพระราชบัญญัติ  ระเบียบบริหารงานบุคคลส่วนท้องถิ่น พ.ศ. 2542  ประกอบมติคณะกรรมการกลางพนักงานส่วนตำบล ในการประชุมครั้งที่ 12/2562 เมื่อวันที่ 26 ธันวาคม 2562 คณะกรรมการพนักงานส่วนตำบลจังหวัดบึงกาฬ ในการประชุมครั้งที่ ๕/๒๕๖๓ เมื่อวันที่ ๑๙ พฤษภาคม ๒๕๖๓ จึงมีมติเห็นชอบให้แก้ไขเพิ่มเติมประกาศคณะกรรมการพนักงานส่วนตำบลจังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การ    บริหารส่วนตำบล ลงวันที่ ๑๑ กรกฎาคม ๒๕๕๔ ให้สอดคล้องกับประกาศคณะกรรมการกลางพนักงานส่วนตำบลข้างต้น ดังนี้


ข้อ 1 ประกาศนี้เรียกว่า “ประกาศคณะกรรมการพนักงานส่วนตำบลจังหวัดบึงกาฬ  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (ฉบับที่ ๒๗) พ.ศ. ๒๕๖๓”

ข้อ 2 ประกาศนี้ให้ใช้บังคับตั้งแต่วันถัดจากวันที่ได้ประกาศเป็นต้นไป
                    
ข้อ ๓ ในประกาศนี้

      พนักงานส่วนท้องถิ่น  หมายความว่า ข้าราชการองค์การบริหารส่วนจังหวัด พนักงานเทศบาล พนักงานส่วนตำบล ข้าราชการกรุงเทพมหานคร พนักงานเมืองพัทยา
 
ข้อ ๔ ให้ยกเลิกความในข้อ ๑๒๙ ของประกาศคณะกรรมการพนักงานส่วนตำบลจังหวัด   บึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 
๑๑ กรกฎาคม ๒๕๕๔ และให้ใช้ความต่อไปนี้แทน

“ข้อ ๑๒๙ ภายใต้บังคับ หมวด ๑ คุณสมบัติและลักษณะต้องห้าม ให้พนักงานส่วนท้องถิ่น              ผู้ออกจากราชการไปแล้วที่มิใช่เป็นการออกจากราชการในระหว่างทดลองปฏิบัติหน้าที่ราชการ      หากประสงค์จะบรรจุกลับเข้ารับราชการ ให้บรรจุและแต่งตั้งให้ดำรงตำแหน่งไม่สูงกว่าประเภทและระดับเดิม”

ข้อ ๕ ให้เพิ่มเติมความต่อไปนี้เป็น ข้อ ๑๒๙/๑ ของประกาศคณะกรรมการพนักงานส่วนตำบลจังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล 
ลงวันที่ ๑๑ กรกฎาคม ๒๕๕๔

“ข้อ ๑๒๙/๑ ผู้ขอกลับเข้ารับราชการต้องยื่นคำขอตามแบบท้ายประกาศนี้พร้อมเอกสารประกอบ ดังนี้                                            



        (1) ใบรับรองแพทย์ซึ่งรับรองไว้ไม่เกิน 60 วันนับแต่วันที่ออกใบรับรองถึงวันที่ยื่นขอ กลับเข้ารับราชการ


        (๒) สำเนาทะเบียนประวัติ
/(๓) หนังสือ...
- ๒ –


         (๓)  หนังสือรับรองความรู้ ความสามารถ และความประพฤติของผู้บังคับบัญชาเดิม   ซึ่งมีตำแหน่งตั้งแต่ระดับผู้อำนวยการกองหรือเทียบเท่าขึ้นไป


        (๔) สำเนาปริญญาบัตร หรือประกาศนียบัตรที่เกี่ยวข้องกับตำแหน่งที่จะบรรจุกลับเข้ารับราชการเดิม


        (๕) สำเนาบัตรประจำตัวประชาชน


        (6)สำเนาหนังสือสำคัญการสมรส หลักฐานการอนุญาตให้เปลี่ยนชื่อตัว ชื่อสกุล         หรือหนังสือรับรองว่าเป็นบุคคลเดียวกัน (ถ้ามี)




        (๗) สำเนาคำสั่งอนุญาตให้ออกจากราชการ”

ข้อ ๖ ให้ยกเลิกความในข้อ ๑๓๐ ของประกาศคณะกรรมการพนักงานส่วนตำบลจังหวัด   บึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 
๑๑ กรกฎาคม ๒๕๕๔ และให้ใช้ความต่อไปนี้แทน

“ข้อ ๑๓๐ ให้องค์การบริหารส่วนตำบลตรวจสอบเอกสารตามข้อ ๑๒๙/๑ ประวัติการรับราชการ  และประวัติการทำงานทุกแห่งของผู้สมัครและสอบถามไปยังส่วนราชการหรือหน่วยงานที่เกี่ยวข้อง          เพื่อให้ได้รายละเอียดข้อเท็จจริงมากที่สุดมาประกอบการพิจารณา”


ข้อ 7 ให้ยกเลิกความในข้อ ๑๓๑ ของประกาศคณะกรรมการพนักงานส่วนตำบลจังหวัด   บึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 
๑๑ กรกฎาคม ๒๕๕๔ และให้ใช้ความต่อไปนี้แทน

“ข้อ ๑๓๑ การพิจารณาเพื่อบรรจุให้พนักงานส่วนท้องถิ่นผู้ที่ออกจากราชการไปแล้ว           กลับเข้ารับราชการ ให้พิจารณาตามเกณฑ์ ดังนี้


        (๑) ผู้สมัครกลับเข้ารับราชการต้องมีคุณสมบัติทั่วไปและไม่มีลักษณะต้องห้ามหรือได้รับการยกเว้นในกรณีที่ขาดคุณสมบัติหรือมีลักษณะต้องห้ามสำหรับพนักงานส่วนตำบลตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานส่วนตำบล


        (๒) ผู้สมัครกลับเข้ารับราชการต้องมีคุณสมบัติเฉพาะสำหรับตำแหน่งที่จะบรรจุ     และแต่งตั้งตามที่คณะกรรมการกลางพนักงานส่วนตำบลกำหนดไว้ตามมาตรฐานกำหนดตำแหน่ง หรือได้รับอนุมัติจากคณะกรรมการกลางพนักงานส่วนตำบล 


        (๓) กรณีบรรจุกลับเข้ารับราชการในตำแหน่งประเภทวิชาการ ระดับปฏิบัติการ/ชำนาญการ หรือตำแหน่งประเภททั่วไป ระดับปฏิบัติงาน/ชำนาญงาน องค์การบริหารส่วนตำบลจะต้องไม่มีบัญชีผู้สอบแข่งขันได้หรือบัญชีผู้สอบคัดเลือกได้ในตำแหน่งในสายงานที่จะบรรจุกลับรอการบรรจุ             หรือแต่งตั้งอยู่ เว้นแต่ผู้ที่จะบรรจุกลับเข้ารับราชการนั้นเป็นผู้ที่ออกจากราชการเพื่อไปดำรงตำแหน่ง            ในองค์กรอิสระตามรัฐธรรมนูญ ตำแหน่งทางการเมือง หรือเพื่อสมัครรับเลือกตั้งเป็นสมาชิกรัฐสภา         สมาชิกสภาท้องถิ่นหรือผู้บริหารท้องถิ่น หรือลาออกจากราชการเพื่อติดตามคู่สมรสที่ปฏิบัติหน้าที่ราชการหรือปฏิบัติงานในต่างประเทศ หรือเป็นผู้ที่ออกจากราชการไปเนื่องจากถูกยุบเลิกตำแหน่ง 


        (๔) สำหรับการบรรจุกลับเข้ารับราชการในตำแหน่งประเภทวิชาการ ระดับชำนาญการพิเศษ ระดับเชี่ยวชาญ หรือในตำแหน่งประเภททั่วไป ระดับอาวุโส ต้องบรรจุกลับเข้ารับราชการในตำแหน่ง        ประเภท สายงานและระดับไม่สูงกว่าเดิม โดยหากจะบรรจุในตำแหน่ง ประเภท สายงานและระดับเดิม องค์การบริหารส่วนตำบลนั้นจะต้องมีตำแหน่งว่างที่จะบรรจุกลับเข้ารับราชการ ซึ่งเคยมีผู้ดำรงตำแหน่งในระดับ
/ชำนาญการพิเศษ...
- ๓ –
ชำนาญการพิเศษ ระดับเชี่ยวชาญหรือระดับอาวุโส โดยต้องขอความเห็นชอบคณะกรรมการพนักงานส่วนตำบล        หรือคณะกรรมการกลางพนักงานส่วนตำบลแล้วแต่กรณี ในการปรับปรุงตำแหน่งให้เป็นระดับดังกล่าวก่อน        จึงจะบรรจุกลับเข้ารับราชการในระดับดังกล่าวได้



         (๕) สำหรับการบรรจุกลับเข้ารับราชการในตำแหน่งประเภทอำนวยการท้องถิ่น และประเภทบริหารท้องถิ่น ให้บรรจุและแต่งตั้งในตำแหน่ง ประเภท สายงาน และระดับที่ไม่สูงกว่าเดิม”
      

ข้อ 8 ให้เพิ่มเติมความต่อไปนี้เป็น ข้อ ๑๓2/๑ ของประกาศคณะกรรมการพนักงานส่วนตำบลจังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล 
ลงวันที่ ๑๑ กรกฎาคม ๒๕๕๔

 “ข้อ ๑๓2/๑  ให้ได้รับอัตราเงินเดือนไม่สูงกว่าอัตราเงินเดือนที่ได้รับอยู่เดิมก่อนออกจากราชการ หากระหว่างการออกจากราชการมีการปรับเงินเดือน เงินเพิ่ม หรือปรับโครงสร้างบัญชีเงินเดือน องค์การบริหารส่วนตำบลก็อาจปรับอัตราหรือขั้นเงินเดือนให้ตรงตามข้อเท็จจริงในวันบรรจุกลับเข้ารับราชการ ก็ได้”

ข้อ 9 การใดที่อยู่ระหว่างดำเนินการตามหลักเกณฑ์และเงื่อนไขที่ใช้บังคับอยู่ก่อนประกาศหลักเกณฑ์นี้ใช้บังคับให้เป็นอันยกเลิก โดยให้ถือปฏิบัติตามประกาศหลักเกณฑ์ฉบับนี้แทน



ประกาศ ณ วันที่
           พฤษภาคม  พ.ศ. 2563 




         ประธานกรรมการพนักงานส่วนตำบลจังหวัดบึงกาฬ
แบบขอกลับเข้ารับราชการกรณีผู้ออกจากราชการไปแล้ว







เขียนที่..................................................





วันที่..............เดือน.............................พ.ศ. ......................
ข้าพเจ้า...................................................................................................................................
อายุ.................ปี..........เดือน  สัญชาติ.................ศาสนา.................อยู่บ้านเลขที่................................................
ถนน....................................ตำบล/แขวง........................................อำเภอ/เขต..................................................
จังหวัด........................................................................ ประสงค์จะขอกลับเข้ารับราชการเป็นพนักงานส่วนตำบล      ในองค์การบริหารส่วนตำบล.....................................อำเภอ......................................จังหวัด............................
ตามมาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับและการเลื่อนขั้นเงินเดือนสำหรับพนักงานส่วนตำบล โดยมีรายละเอียดดังนี้


1. ข้าพเจ้ามีคุณสมบัติทั่วไป และไม่มีลักษณะต้องห้าม ตามมาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานส่วนตำบล


2. ข้าพเจ้าเริ่มเข้ารับราชการ เมื่อวันที่...............เดือน...........................พ.ศ. ........................... ตำแหน่ง..........................................ระดับ..........................ฝ่าย............................................................................
กอง/สำนัก.......................................................สังกัด (อบจ./เทศบาล/อบต.)........................................................
อำเภอ........................................จังหวัด...............................................ระดับตำแหน่งครั้งสุดท้ายก่อนออกจากราชการ ระดับ................ขั้น....................บาท สายงาน................................ตำแหน่ง...........................................
ฝ่าย.....................................กอง/สำนัก...................................สังกัด (อบจ./เทศบาล/อบต.) ...............................

            ออกจากราชการเพราะ...........................................................................................................
ตั้งแต่วันที่..............เดือน..............................................พ.ศ. ...............................................


3. ข้าพเจ้าได้ยื่นเอกสารเพื่อประกอบการพิจารณา คือ 


(1) ประวัติการรับราชการที่ได้เคยดำรงตำแหน่งมาก่อนทุกแห่ง โดยมีหนังสือรับรองของผู้บังคับบัญชาเดิมซึ่งดำรงตำแหน่งไม่ต่ำกว่าระดับผู้อำนวยการกอง ว่ามีความประพฤติอย่างไร และออกจากราชการนั้นไปเพราะเหตุใด 


(2) ประวัติการทำงานระหว่างอยู่นอกราชการจนถึงวันยื่นใบสมัครกลับเข้ารับราชการทุกแห่งโดยมีหนังสือรับรองของผู้บังคับบัญชาว่ามีความประพฤติอย่างไร ทำงานในหน้าที่อย่างไร ผลของงานในหน้าที่เป็นอย่างไร และออกจากงานนั้นไปเพราะเหตุใด





(ลงชื่อ)…………………………………..






       (..………………………………..)
หมายเหตุ
1. ถ้าผู้ที่ออกจากราชการไปแล้วเคยรับราชการมาแล้วหลายแห่งให้แจ้งทุกแห่ง
2. ถ้าผู้ที่ออกจากราชการไปแล้วสมัครกลับเข้ารับราชการในส่วนราชการเดิม
    ไม่ต้องมีหนังสือรับรองของส่วนราชการเดิมนั้น
